**Rámcová zmluva o dielo**

**uzatvorená podľa § 536 a nasl. zák. č. 513/1991 Zb. Obchodný zákonník,**

**v znení neskorších predpisov (ďalej len „zmluva“)**

**Čl. I. Zmluvné strany**

**1. Objednávateľ: Univerzitná nemocnica L. Pasteura Košice**

v zastúpení: MUDr. Ľuboslav Beňa, PhD., MPH, riaditeľ

so sídlom : Rastislavova 43, 041 90 Košice

IČO: 00 606 707

DIČ: 2021141969

IČ DPH: SK2021141969

Bankové spojenie: Štátna pokladnica, Radlinského 32, 810 05 Bratislava

IBAN : SK06 8180 0000 0070 0028 0550

BIC/SWIFT : SPSRSKBA

Štátna príspevková organizácia zriadená Zriaďovacou listinou MZ SR č. 1842/1990/I-2 zo dňa 18.12.1990

**(ďalej „objednávateľ“)**

**2. Zhotoviteľ:**

v zastúpení:

so sídlom:

DIČ:

IČ DPH:

Bankové spojenie:

IBAN: SK

BIC/SWIFT:

Zapísaný v

**(ďalej „zhotoviteľ“)**

**čl. II. Úvodné ustanovenia**

1. Objednávateľ ako verejný obstarávateľ v rámci plnenia svojich úloh obstaráva dodanie tovaru, uskutočnenie stavebných prác a poskytnutie služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „**zák. č. 343/2015 Z. z.“).**

2. Zhotoviteľ prehlasuje, že je oprávnený na vykonávanie činnosti podľa tejto zmluvy, dielo vykoná osobne, vo vlastnom mene, na vlastnú zodpovednosť a vlastné náklady za podmienok dohodnutých v  tejto zmluve.

3. Túto zmluvu uzatvára objednávateľ so zhotoviteľom ako výsledok procesu verejného obstarávania postupom zadávania nadlimitnej zákazky podľa § 66 ods. 7 písm. b/ zák. č. 343/2015 Z. z. realizovaného prostredníctvom informačného systému elektronického verejného obstarávania JOSEPHINE na základe Oznámenia o vyhlásení verejného obstarávania zverejneného vo Vestníku verejného obstarávania č. ...............zo dňa ................... na predmet zákazky s názvom **„Servis infúznej techniky výrobcu B. Braun“ (ďalej len „verejné obstarávanie“)** v súlade s  ponukou zhotoviteľa zo dňa ....................( ďalej len „ ponuka zhotoviteľa“).

Evidenčné číslo verejného obstarávania objednávateľa : UNLP-2024-75-NZ-VS

4. Objednávateľ je poskytovateľom zdravotnej starostlivosti, ktorý v súvislosti s výkonom svojej činnosti používa zdravotnícke prístroje.

5. Zhotoviteľ prehlasuje, že je oprávnený na vykonávanie činnosti podľa tejto zmluvy, dielo vykoná osobne, vo vlastnom mene, na vlastnú zodpovednosť a vlastné náklady za podmienok dohodnutých v  tejto zmluve.

6. Dielom, podľa § 536 ods. 2 zák. č. 513/1991 Zb., sa rozumie (okrem iného) údržba a vykonanie dohodnutej opravy, pričom :

a/ **údržba veci** je opakovaná (opakujúca sa) činnosť, ktorá sa musí vykonávať, aby sa zachovali jej vlastnosti a užívaniaschopnosť, nedochádza pri nej k zmene jej technických parametrov alebo určeného účelu použitia;

b/ **oprava veci** predstavuje činnosť na odstránenie chýb a nedostatkov na veci, ku ktorým došlo v dôsledku jej používania. Môže sa jednať o odstránenie následkov poškodenia veci, poruchy veci, zhoršenia jej funkčnosti. Opravou veci sa obnovuje jej plná funkčnosť a užívaniaschopnosť, vrátane zachovania jej bezpečnosti.

7. Stav bezpečnosti infúznej techniky sa preveruje vykonaním **bezpečnostnotechnickej kontroly** v zmysle Vyhl. MPSVaR č. 508/2009 Z. z. Kontrola stavu bezpečnosti technického zariadenia sa vykonáva ako pravidelná (predpísaná) kontrola a zároveň po každom servisnom zásahu :

a/ **Pravidelnú bezpečnostnotechnickú kontrolu** je zhotoviteľ povinný vykonať v rozsahu a frekvenciách podľa podmienok stanovených výrobcom a to na základe objednávky objednávateľa najneskôr do 10 pracovných dní odo dňa obdržania objednávky.

b/ Súčasťou servisu je bezpečnostno-technická kontrola , ktorú je zhotoviteľ povinný vykonať /zabezpečiť jej vykonanie po **každom servisnom zásahu**, bez ohľadu na pravidelné kontroly a to v termíne určenom pre vykonanie servisu (čl. III. bod 4. a 5. tejto zmluvy).

Ak sa po vykonaní servisu vyžaduje (vzhľadom na druh a používanie infúznej techniky) vykonanie overenia, kalibrácie, špeciálnych skúšok alebo iná forma overenia na základe príslušných právnych predpisov SR, je zhotoviteľ povinný tieto overenia, kalibrácie, špeciálne skúšky vykonať (ak je na to oprávnený) alebo zabezpečiť ich vykonanie oprávneným subjektom a odovzdať objednávateľovi (v písomnej listinnej forme) aj príslušné doklady o vykonaní overenia, kalibrácie, špeciálnych skúšok, vrátane uvedenia zistených výsledkov.

8. Táto zmluva upravuje rámcové podmienky vykonávania **servisu infúznej techniky výrobcu B. Braun**, pričom plnenie tejto zmluvy sa vzťahuje na infúznu techniku výrobcu B. Braun, kde už uplynula záručná doba **(pozáručný servis – čl. III. bod 5. tejto zmluvy)** aj na infúznu techniku výrobcu B. Braun, u ktorej ku dňu platnosti tejto zmluvy neuplynula záručná doba, avšak vykonanie niektorých úkonov v rámci servisu nie je súčasťou záruky **(mimozáručný servis – čl. III. bod 6. tejto zmluvy).**

**čl. III. Predmet zmluvy**

1. Predmetom tejto zmluvy je

**a/** záväzok zhotoviteľa vykonávať pre objednávateľa **servis infúznej techniky výrobcu B. Braun** ( čl. II. bod 8. tejto zmluvy, ďalej len „infúzna technika“). Predmet tejto zmluvy bude zhotoviteľ vykonávať pre objednávateľa na základe samostatných písomných objednávok (čl. IV. bod 2 tejto zmluvy) v rozsahu podľa potrieb objednávateľa pri zachovaní postupu za podmienok dohodnutých v tejto zmluve, ktorými sú obe zmluvné strany viazané,

b/ a záväzok objednávateľa za riadne poskytnuté plnenie uhrádzať zhotoviteľovi odplatu podľa tejto zmluvy.

2. **Servisom pre účely tejto zmluvy sa rozumie vykonávanie údržby a opravy infúznej techniky, ktorej výrobcom je spoločnosťB. Braun Melsungen AG,** **Carl-Braun-Straße 1. 34212 Melsungen, Nemecko** (**ďalej len „B. Braun“) a vykonávanie jej bezpečnostnotechnickej kontroly, v rozsahu a za podmienok dohodnutých v tejto zmluve.**

3. **Súčasťou predmetu plnenia je :**

**a/ dodávka náhradných dielov** na infúznu techniky výrobcu B. Braun pre ktorú potreba výmeny vyplynie z vykonania údržby, opravy a/alebo bezpečnostnotechnickej kontroly a ktoré sú nevyhnutné na zabezpečenie jej plnej funkčnosti, vrátane dodávky a montáže **doplnkov/príslušenstva** k infúznej technike. Náhradné diely, doplnky/príslušenstvo musia byť nové, nepoužívané, nerepasované.

**b/ identifikácia / diagnostika vady** infúznej techniky pred samotným vykonaním servisu ,

**c**/ **doprava infúznej techniky** (zvoz a rozvoz z a do servisného centra zhotoviteľa) k zhotoviteľovi a späť k objednávateľovi,

**d/** odborné **posúdenie technického stavu** infúznej techniky za účelom jej vyradenia z evidencie, ak o to objednávateľ požiada, vrátane vyhotovenia protokolu o posúdení technického stavu,

**e**/ vykonávanie **update softwaru**, ak o to objednávateľ požiada,

f**/** vykonanie **bezpečnostnotechnickej kontroly podľa čl. II. bod 7 tejto zmluvy**, vrátane vyhotovenia protokolu o jej výsledku,

**g/** **dezinfekcia** infúznej techniky,

**h**/ **kalibrácia** infúznej techniky,

**i/** prevzatie vymenených – pokazených dielov za účelom ich likvidácie určeným spôsobom a zdokladovanie likvidácie dielov oprávneným subjektom v zmysle príslušných právnych predpisov SR,

**j/** poskytovanie **odbornej poradenskej a konzultačnej činnosti** s cieľom zefektívniť využívanie infúznej techniky objednávateľom.

**k**/ vypracovanie zoznamu infúznej techniky, ktorá bola predmetom plnenia podľa tejto zmluvy za každý štvrťrok počas platnosti tejto zmluvy ( zoznam za každé 3 mesiace plnenia) , s uvedením najmä názvu infúznej techniky, jej výrobné číslo, inventárne číslo, umiestnenie (pracovisko objednávateľa), technický stav, ceny servisného zásahu, vrátane ceny bezpečnostno-technickej kontroly v určenom období (3 mesiace),

4. Predmetom tejto zmluvy **nie je** úprava infúznej techniky. Úprava predstavuje činnosť, ktorou sa zmení infúzna technika a prispôsobuje požiadavkám jej používateľa.

5. **Pozáručný servis zahŕňa údržbu a opravu infúznej techniky, u ktorej už uplynula záručná doba** a bude sa vykonávať na základe samostatných písomných objednávok podľa čl. IV. bod 2. tejto zmluvy.

Po obdržaní objednávky zhotoviteľ vykoná **identifikáciu /** **diagnostiku vady infúznej techniky** tým, že zhotoviteľ (servisný techniku zhotoviteľa) nastúpi na jej vykonanie do 48 hodín od doručenia objednávky (čl. IV. bod 1 tejto zmluvy). Diagnostikou vady zhotoviteľ určí, či ďalší servis vyžaduje alebo nevyžaduje výmenu dielov a s tým spojenú dodávku náhradných dielov.

a**/ pozáručný servis bez výmeny dielov**:

V prípade, že na základe diagnostiky vady zhotoviteľ rozhodne o vykonaní servisu bez potreby výmeny dielov, je zhotoviteľ povinný vykonať servis t.j. plné sfunkčnenie infúznej techniky najneskôr do 5 pracovných dní odo dňa vykonania diagnostiky vady, vrátane vykonania **bezpečnostnotechnickej kontroly.**

**b/ pozáručný servis s výmenou náhradných dielov**:

Pokiaľ na základe diagnostiky vady zhotoviteľ rozhodne, že servis vyžaduje výmenu dielov je zhotoviteľ povinný, najneskôr do 7 (sedem) pracovných dní odo dňa vykonania diagnostiky vady, písomne oznámiť objednávateľovi aké náhradné diely sa na sfunkčnenie danej infúznej techniky vyžadujú a predložiť kalkuláciu ceny servisu, vrátane ceny potrebných náhradných dielov objednávateľovi na schválenie. Objednávateľ je povinný sa ku kalkulácií ceny servisu vyjadriť v lehote do 5 (päť) pracovných dní odo dňa obdržania kalkulácie ceny servisu od zhotoviteľa. Pokiaľ sa objednávateľ v danej lehote ku kalkulácii ceny servisu nevyjadrí alebo ju odmietne, je zhotoviteľ povinný infúznu techniku vrátiť objednávateľovi, čím sa objednávka na servis danej infúznej techniky ruší.

Zhotoviteľ je povinný vykonať servis t.j. plné sfunkčnenie infúznej techniky spravidla do 7 (sedem ) pracovných dní odo dňa doručenia objednávateľom schválenej kalkulácie ceny servisu, vrátane vykonania **bezpečnostnotechnickej kontroly,** ak sa zmluvné strany nedohodnú pre konkrétny prípad inak.

6. **Mimozáručný servis zahŕňa údržbu a opravu infúznej techniky, u ktorej ešte neuplynula záručná doba**, avšak záruka, podľa vyjadrenie subjektu, ktorý záruky poskytol, sa nevzťahuje na zistenú vadu. Pre vykonávanie mimozáručného servisu platia ustanovenia tejto zmluvy, ktoré sa vzťahujú na pozáručný servis podľa bodu 4. tohto článku. Podmienkou vykonania mimozáručného servisu podľa tejto zmluvy je písomné vyjadrenie subjektu, ktorý záruku poskytol, že na zistenú vadu sa nevzťahuje záruka a vykonaním mimozáručného servisu podľa tejto zmluvy nie sú porušené podmienky záruky.

**Čl. IV. Spôsob a podmienky plnenia zmluvy**

1. Objednávateľ požiada zhotoviteľa o **vykonanie servisu** zaslaním písomnej objednávky na e-mail adresu : ………………………………

a/ Oprávnenou osobou na strane objednávateľa na zaslanie objednávky je : Ing. Jakub Lacko, MBA., tel. kontakt : +421 55 6153194, e-mail adresa : jakub.lacko@unlp.sk.

2. Objednávka musí obsahovať najmä :

a/ identifikáciu objednávateľa a zhotoviteľa a odkaz na túto zmluvu, výber servisného zásahu (pozáručný servis – oprava, údržba, mimozáručný servis – oprava, údržba, bezpečnostno-technická kontrola/pravidelná),

b/ identifikáciu infúznej techniky s uvedením názvu, výrobného čísla a inventárneho čísla objednávateľa,

c/ stručný popis vady, ak je objednávateľovi známy,

d/ iné skutočnosti rozhodné pre vykonanie servisu,

h/ dátum, meno oprávnenej osoby objednávateľa.

3. Zhotoviteľ vykoná na základe objednávky objednávateľa diagnostiku vady, vykoná servis bez výmeny náhradných dielov alebo predloží kalkuláciu ceny servisu s výmenou náhradných dielov, vrátane ceny potrebných náhradných dielov a predloží objednávateľovi písomnú informáciu o vykonaní/ o výsledkoch servisu.

4. Po vykonaní servisu najneskôr do 3 (tri) pracovných dní, zhotoviteľ povinný predložiť kontaktnej osobe objednávateľa písomnú **správu o vykonaní /o výsledkoch servisu- (ďalej len „Servisná správa“).**

5**. Servisná správa musí obsahovať najmä:**

a/ identifikáciu infúznej techniky s uvedením názvu, výrobného čísla a inventárneho čísla objednávateľa,

b/ odkaz na túto zmluvu a konkrétnu objednávku (číslo objednávky),

c/ stručný popis vady a spôsob jej odstránenia, vrátane presného zoznam/rozsah vykonaných prác a špecifikácie použitého materiálu a náhradných dielov,

d/ prehlásenie zhotoviteľa, že infúzna technika je funkčná a spôsobilá na používanie na daný účel,

e/ meno servisného technika zhotoviteľa, ktorý servis vykonal,

f/ dátum a čas začatia a ukončenia servisu,

g/ dátum vypracovania písomnej správy, meno a podpis zhotoviteľa/ servisného technika,

h/ meno a podpis zamestnanca objednávateľa, určeného na prevzatie infúznej techniky po vykonaní servisu (vrchná sestra daného pracoviska) a dátum prevzatia.

6. V prípade, že zhotoviteľ počas vykonávania servisu zistí ďalšie vady alebo nastane potreba výmeny náhradných dielov alebo ďalších náhradných dielov, je zhotoviteľ povinný o tom bezodkladne informovať objednávateľa a to predložením písomnej informácie s kalkuláciou ceny ďalšieho servisu.

7. Zhotoviteľ je oprávnený, v prípade potreby, požiadať objednávateľa o doplňujúce informácie k objednávke. Objednávateľ je povinný bez zbytočného odkladu požadované informácie zhotoviteľovi zaslať na kontaktnú na e-mail adresu zhotoviteľa.

8. Zhotoviteľ bude servis vykonávať spravidla na mieste – pracovisku objednávateľa, kde je infúzna technika umiestnená t. j. jednotlivé pracoviská objednávateľa nachádzajúce sa v areáli pracovísk objednávateľa Rastislavova 43, Košice a v areáli pracovísk objednávateľa Trieda SNP 1, Košice a to v pracovných dňoch v čase od 8,00 hod. do 14,30 hod., ak sa zmluvné strany nedohodnú inak. Každý príchod servisného technika zhotoviteľa je povinný zhotoviteľ vopred oznámiť kontaktnej osobe objednávateľa (čl. IV. bod 12 písm. b/ tejto zmluvy).

9.Servis, ktorý vzhľadom na rozsah a charakter nebude možné vykonať na mieste – pracovisku objednávateľa, kde je infúzna technika umiestnená, bude zhotoviteľ vykonávať na svojom pracovisku. Doprava infúznej techniky je súčasťou plnenia tejto zmluvy ( čl. III. bod 2 pís. c/ tejto zmluvy).

10.Čas určený na nastúpenie na vykonanie servisu, ak sa servis vykonáva na pracovisku objednávateľa, je v prípade, že sa servis vykonáva na pracovisku zhotoviteľa časom určeným na odvoz infúznej techniky zhotoviteľovi.

11.Zmluvné strany sa dohodli, že termín plného sfunkčnenia infúznej techniky, ktorý je uvedený v tejto zmluve, môže byť po vzájomnej dohode pre konkrétny prípad servisu zmenený (predĺžený), avšak len v odôvodnených prípadoch v nadväznosti na technickú náročnosť servisných prác. Zmena termínu musí byť zhotoviteľom riadne odôvodnená.

12.Písomná komunikácia pre účely plnenia tejto zmluvy podľa čl. IV. sa realizuje elektronickou formou.

a/ Kontaktná osoba zhotoviteľa: …………. tel. č.………………………., e-mailová adresa :…………………….

b/ Kontaktná osoba objednávateľa: Ing. Jakub Lacko, MBA, tel. č. tel. č. +421 556153194, e-mailová adresa : [jakub.lacko@unlp.sk](mailto:jakub.lacko@unlp.sk) a [ozt@unlp.sk](mailto:ozt@unlp.sk) (ďalej len **„kontaktná osoba objednávateľa**“).

**Čl. V. Práva a povinností zmluvných strán**

1. Objednávateľ je povinný riadne vykonané plnenie podľa tejto zmluvy fyzicky od zhotoviteľa prevziať.

2. Servisný technik zhotoviteľa je povinný po vykonaní servisu vyhotoviť v troch vyhotoveniach **Servisnú správu**. Servisnú správu potvrdzuje za zhotoviteľa servisný technik, ktorý práce vykonal (pečiatka zhotoviteľa, meno a podpis servisného technika) a poverená osoba objednávateľa, ktorou pre účely prevzatia infúznej techniky, na ktorej bol servisný úkon vykonávaný, je vrchná sestra daného pracoviska objednávateľa, kde je infúzna technika umiestnená a poverený zamestnanec Oddelenia zdravotníckej techniky objednávateľa.

a/ Servisná správa sa vyhotovuje v troch vyhotoveniach, pričom dve vyhotovenia Servisnej správy obdrží servisný technik zhotoviteľa, z toho jedno vyhotovenie pripojí zhotoviteľ k faktúre a jedno vyhotovenie obdrží objednávateľ t. j. osoba poverená/určená na prevzatie infúznej techniky za objednávateľa podľa tohto bodu.

3. Objednávateľ je povinný zabezpečiť zhotoviteľovi (servisnému technikovi zhotoviteľa) prístup k infúznej technike v dohodnutom čase, predložiť vzťahujúcu sa  príslušnú technickú dokumentáciu a vytvoriť primerane pracovné podmienky pre riadne vykonanie servisu.

4. Zhotoviteľ je povinný vykonávať plnenie tejto zmluvy

a/ len odborne kvalifikovanými osobami,

b/ v súlade s pokynmi výrobcu infúznej techniky a príslušnými právnymi predpismi SR.

**Čl. VI. Doba platnosti zmluvy**

1. Táto zmluva sa uzatvára na dobu určitú, a to 24 mesiacov odo dňa účinnosti zmluvy alebo do vyčerpania finančného limitu podľa čl. VII. bod 1. tejto zmluvy, podľa toho ktorá skutočnosť nastane skôr.

2. Zmluva nadobúda platnosť dňom podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.

3. Platnosť tejto zmluvy je možné, pred uplynutím doby podľa bodu 1. tohto článku, ukončiť :

a/ písomnou dohodou zmluvných strán k dátumu stanovenému v dohode,

b/ písomnou výpoveďou ktorejkoľvek zmluvnej strany a to bez uvedenia dôvodov s výpovednou lehotou 3 mesiace; výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

c/ odstúpením od zmluvy z dôvodov uvedených v zákone alebo tejto zmluve.

4. Zhotoviteľ je oprávnený od tejto zmluvy odstúpiť z dôvodov podstatného porušenia zmluvy zo strany objednávateľa. Podstatným porušením zmluvy zo strany objednávateľa sa pre účely tejto zmluvy rozumie:

a/ omeškanie objednávateľa s úhradou faktúry o viac ako 60 kalendárnych dní.

5. Objednávateľ je oprávnený od tejto zmluvy odstúpiť z dôvodov podstatného porušenia zmluvy zo strany zhotoviteľa. Podstatným porušením zmluvy zo strany zhotoviteľa sa pre účely tejto zmluvy rozumie :

a/ porušenie povinnosti zhotoviteľa podľa čl. III. bod 2, bod 4, bod 5 tejto zmluvy

b/ porušenie povinnosti zhotoviteľa podľa čl. IV. bod 3, bod 4, bod 5, bod 6 tejto zmluvy,

c/ porušenie povinnosti zhotoviteľa podľa čl. V. bod 2, bod 4 tejto zmluvy,

6. Zhotoviteľ je oprávnený od zmluvy odstúpiť a to aj čiastočne (t.j. vo vzťahu ku konkrétnej infúznej technike) a to najmä v prípade, že na danú infúznu techniku končí technická podpora a/alebo  bude opodstatnené vyradenie danej infúznej techniky z prevádzky objednávateľa.

7. Odstúpenie od zmluvy nadobúda účinnosť dňom doručenia písomného oznámenia o odstúpení od zmluvy druhej zmluvnej strane, týmto dňom zmluva zaniká.

**Čl. VII. Cena a platobné podmienky**

1. Zmluvné strany sa dohodli, v zmysle zák. č. 18/1996 Z. z. o cenách, v znení neskorších právnych predpisov, na cene plnenia za predmet plnenia uvedený v čl. III. tejto zmluvy a takto :

Predpokladaná cena plnenia bez DPH : .................................................................. €,

slovom : .............................................................. euro ,

DPH v sadzbe ............. % vo sume : .......................€,

Celková predpokladaná cena plnenia s DPH : ...........................................................€,

slovom : ............................ euro a ...................... centov.

Predpokladaná cena plnenia bez DPH je určená na základe predpokladaného množstva plnenia za obdobie platnosti zmluvy 24 mesiacov podľa jednotkových cien uvedených v Prílohe č. 1. tejto zmluvy. Celková predpokladaná cena plnenia s DPH je maximálna, pričom predpokladané množstvo plnenia nie je pre objednávateľa záväzné.

Predpokladaná cena plnenia bez DPH je **finančným limitom** pre plnenie tejto zmluvy (čl. VI. bod 1. tejto zmluvy).

Štruktúrovaný rozpočet predmetu plnenia tejto zmluvy/ j**ednotkové ceny plnenia sú uvedené v Prílohe č. 1 tejto zmluvy.** Jednotková cena pravidelnej bezpečnostnotechnickej kontroly a jednotková cena bezpečnostnotechnickej kontroly po každom servisnom zásahu je rovnaká.

**Uvedené jednotkové ceny plnenia zahŕňajú** všetky náklady zhotoviteľa na vykonanie plnenia podľa tejto zmluvy, najmä : cestovné (napr. servisného technika na miesto plnenia a späť) a akékoľvek iné náklady zhotoviteľa spojené  plnením tejto zmluvy (napr. balné, poštovné náklady, vyhotovenie správy/protokolu), dopravné náklady a čas prepravy infúznej techniky k zhotoviteľovi v prípade vykonávanie servisu na pracovisku zhotoviteľa, cenu za náhradné diely, ďalší spotrebný materiál použitý pri vykonávaní servisu.

2. Objednávateľ sa zaväzuje zaplatiť zhotoviteľovi cenu za vykonanie servisu a vykonané  bezpečnostno-technické kontroly podľa tejto zmluvy bezhotovostným prevodom na účet zhotoviteľa a to na základe faktúr vystavených zhotoviteľom v zmysle tejto zmluvy.

Zhotoviteľ je povinný fakturovať vykonanie :

a/ servisu podľa jednotlivých objednávok, pričom v prípade, že objednávka obsahuje požiadavku na servis pre viac infúznych techník, zhotoviteľ je oprávnený fakturovať servis jednotlivo pre každú infúznu techniku,

b/ bezpečnostnotechnických kontrol na základe jednotlivých objednávok,

a to do 15 dní odo dňa riadneho vykonania plnenia (tým sa rozumie pre účely fakturácie dátum podpísania Servisnej správy objednávateľom podľa čl. V. bod 2. tejto zmluvy), najneskôr do 5. pracovného dňa v mesiaci, nasledujúceho po mesiaci, v ktorom bolo plnenie vykonané. Prílohou každej faktúry musí byť Objednávka, Servisná správa (pre každú infúznu techniku osobitne), objednávateľom odsúhlasená kalkuláciu ceny (v prípade servisu s výmenou dielov – čl. III. bod 4. písm. b/ tejto zmluvy).

3. Lehota splatnosti jednotlivých faktúr je 60 kalendárnych dní odo dňa doručenia faktúry objednávateľovi.

4. Každá jednotlivá faktúra musí obsahoval náležitosti podľa platných právnych predpisov SR v čase fakturácie. V prípade, že doručená faktúra nebude vystavená správne alebo nebude obsahovať požadované prílohy v zmysle tejto zmluvy, je objednávateľ oprávnený predmetnú faktúru vrátiť poskytovateľovi na opravu. Zhotoviteľ je povinný vystaviť novú faktúru alebo faktúru doplniť a opätovne ju doručiť objednávateľovi; v takom prípade začne plynúť nová lehota splatnosti až po doručení opravenej alebo doplnenej faktúry objednávateľovi. Zhotoviteľ je oprávnený zaslať objednávateľovi faktúru v elektronickej forme na e-mailovú adresu: faktury@unlp.sk, pričom aj takto zaslaná faktúra musí obsahovať požadované prílohy (Objednávka, Servisná správa, kalkulácia ceny servisu podľa čl. III. bod 4. písm. b/ tejto zmluvy).

**Čl. VIII. Reklamácia a vady plnenia, záruka**

1. Zhotoviteľ zodpovedá za vady vykonaného plnenia, pričom stanovuje záručnú dobu na vykonané plnenie najmenej 12 mesiacov odo dňa podpísania a predloženia Servisnej správy objednávateľovi alebo odo dňa predloženia Protokolu / Správy o vykonaní bezpečnostnotechnickej kontroly objednávateľovi. V prípade výmeny dielov zhotoviteľ poskytuje záruku na náhradné diely v dĺžke 24 mesiacov (nový diel).

2. Vady vykonaného plnenia je objednávateľ povinný zhotoviteľovi písomne oznámiť bez zbytočného odkladu po ich zistení na e-mail adresu:  **...........................**

V oznámení je povinný uviesť najmä identifikáciu infúznej techniky podľa názvu, inventárneho čísla a výrobného čísla, dátum vykonaného plnenia (číslo Servisnej správy alebo / Správy o vykonaní bezpečnostnotechnickej kontroly) a stručný popis vady. Oznámenie o vadách plnenia sa považuje za doručené odoslaním v elektronickej forme na e-mail adresu zhotoviteľa: **……………………..**

4. Zhotoviteľ za vady vykonaného plnenia nezodpovedá v prípade, že boli spôsobené prevádzkou /používaním infúznej techniky v rozpore s technickými podmienkami stanovenými výrobcom alebo zhotoviteľom, neodbornou obsluhou alebo opravami, či neoprávneným zásahom iných osôb ako zhotoviteľom, či vyššou mocou.

5. Zhotoviteľ je oprávnený rozhodnúť o tom, akým spôsobom bude vada plnenia odstránená.

**Čl. IX. Majetkové sankcie**

1. Zmluvné strany sa dohodli, že v prípade porušenia povinností uvedených v čl. III., IV. a čl. V. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 100,00 €, slovom : jednosto euro, za každý jednotlivý prípad porušenie zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.

2. Zmluvné strany sa dohodli, že v prípade porušenia povinností uvedených v čl. VIII. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 100,00 €, slovom : jednosto euro, za každý jednotlivý prípad porušenia zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.

3. Zmluvné strany sa dohodli, že v prípade porušenia povinností uvedených v čl. X. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 100,00 €, slovom : jednosto euro, za každý jednotlivý prípad porušenia zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.

4. Zmluvné strany sa dohodli, že v prípade porušenia povinností uvedených v čl. XI. bod 1., 2. a 3. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške100,00 €, slovom : jednosto euro, za každý jednotlivý prípad porušenia zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.

5. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia (majetková sankcia sa nezapočíta na náhradu škody).

**Čl. X. Dôvernosť informácií, ochrana osobných údajov**

1. Zhotoviteľ sa zaväzuje, že:

a/ bude zachovávať mlčanlivosť o všetkých informáciách získaných v súvislosti s touto zmluvou, zistených pri plnení tejto zmluvy a tieto informácie nebude zverejňovať, ani ich žiadnym spôsobom rozširovať, vo vzťahu k tretím osobám;

b/ nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení tejto zmluvy vo svoj prospech, ani v prospech tretích osôb, počas trvania tohto zmluvného vzťahu a ani po ukončení platnosti tejto zmluvy;

c/ všetky informácie a písomné dokumenty, ktoré budú na základe tejto zmluvy vypracované, bude považovať za dôverné, a to bez časového obmedzenia aj po ukončení platnosti tejto zmluvy;

d/ informácie a podklady poskytnuté objednávateľom alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.

2. Zhotoviteľ je povinný, v zmysle zák. č. 18/2018 Z. z. o ochrane osobných údajov a o zmene a doplnení niektorých zákonov, v prípade, že pri plnení tejto zmluvy alebo v súvislosti s ním spracováva osobné údaje, zabezpečiť ochranu osobných údajov osôb, ktoré objednávateľ pri svojej činnosti spracúva ako prevádzkovateľ a s ktorými môže prísť zhotoviteľ, zamestnanci zhotoviteľa a/alebo tretie osoby vo vzťahu k zhotoviteľovi, do styku pri plnení podľa tejto zmluvy. Zhotoviteľ je povinný poučiť o povinnosti mlčanlivosti svojich zamestnancov a všetky tretie osoby, ak v mene zhotoviteľa budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy na strane zhotoviteľa.

3. Zmluvné strany sa zaväzujú, že obchodné, technické a iné informácie a skutočnosti, ktoré im boli zverené druhou zmluvnou stranou, nesprístupnia tretím osobám bez písomného súhlasu dotknutej strany a ani tieto informácie a iné skutočnosti nepoužijú pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a na ich zverejnenie v súlade s príslušnými právnymi predpismi SR.

**Čl. XI. Osobitné ustanovenia**

1. Zmluvné strany sa dohodli, že pohľadávku, ktorá vznikne z tohto zmluvného vzťahu zhotoviteľovi ako veriteľovi, zhotoviteľ nepostúpi tretej osobe bez predchádzajúceho písomného súhlasu objednávateľa ako dlžníka. Písomný súhlas za objednávateľa je oprávnený vydať len jeho štatutárny orgán. Postúpenie pohľadávok bez predchádzajúceho písomného súhlasu objednávateľa je neplatné, s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností zhotoviteľa uvedených v tomto bode sa považuje za podstatné porušenie tejto zmluvy.

2. Zhotoviteľ sa zaväzuje, že nevykoná bez predchádzajúceho písomného súhlasu objednávateľa ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe zhotoviteľa ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu zhotoviteľovi ako veriteľovi a objednávateľovi ako dlžníkovi. Zmluvné strany sa dohodli, že akýkoľvek právny úkon zhotoviteľa ako veriteľa vedúci k zmene v osobe veriteľa je bez predchádzajúceho písomného súhlasu objednávateľa ako dlžníka absolútne neplatný. Súhlas za objednávateľa je oprávnený vydať len jeho štatutárny orgán. Porušenie povinností zhotoviteľa uvedených v tomto bode sa považuje za podstatné porušenie tejto zmluvy.

3. Zhotoviteľ nie je oprávnený postúpiť práva a povinnosti z tejto zmluvy tretej osobe bez predchádzajúceho písomného súhlasu objednávateľa. Postúpenie práv a povinností bez predchádzajúceho písomného súhlasu objednávateľa je neplatné. Porušenie povinností zhotoviteľa uvedených v tomto bode sa považuje za podstatné porušenie tejto zmluvy.

4. Zhotoviteľ berie na vedomie, že objednávateľ zverejní túto zmluvu, jej dodatky v Centrálnom registri zmlúv vedenom Úradom vlády Slovenskej republiky a faktúry súvisiace s touto zmluvou na webovej stránke objednávateľa, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

5. Zmluvné strany sa dohodli, že v prípade pochybností sa písomnosti podľa tejto zmluvy t.j. súvisiace s týmto zmluvným vzťahom, považujú za doručené na tretí deň odo dňa ich odoslania doporučenou poštou na adresu sídla druhej zmluvnej strany, pričom deň odoslania sa do tejto lehoty nepočíta, ak v tejto zmluve nie je dohodnuté inak.

6. Zhotoviteľ je povinný vo vzťahu k svojim zamestnancom a tretím osobám, ktorými zabezpečuje plnenie tejto zmluvy dodržiavať právne predpisy SR a to najmä pracovnoprávne predpisy, predpisy z oblasti bezpečnosti a ochrany zdravia pri práci a v oblasti sociálneho zabezpečenia a to počas celej doby platnosti tejto zmluvy.

7. Zhotoviteľ zodpovedá za škodu spôsobenú objednávateľovi pri vykonávaní diela a zaväzuje sa ju uhradiť v celom rozsahu. Uvedené sa vzťahuje aj na škodu spôsobenú subdodávateľom zhotoviteľa. Zhotoviteľ prehlasuje, že má na celé obdobie vykonávania diela uzatvorené poistenie zodpovednosti za škodu spôsobenú výkonom svojej činnosti a svojou prevádzkou, ako aj poistenie majetku, vrátane materiálu potrebného na vykonanie diela.

8. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie tejto zmluvy.

9. Zhotoviteľ je povinný poskytnúť súčinnosť a strpieť výkon kontroly/auditu/overovania súvisiaceho s plnením tejto zmluvy vykonávaný oprávnenými osobami orgánov štátnej správy.

10. Zhotoviteľ prehlasuje, že pred uzatvorením tejto zmluvy sa riadne oboznámil s podmienkami plnenia tejto zmluvy a dielo vykoná v súlade s touto zmluvou.

11. Zhotoviteľ zodpovedá za dodržiavanie všetkých bezpečnostných a protipožiarnych opatrení v zmysle príslušných platných právnych predpisov a noriem pri vykonávaní plnenia podľa tejto zmluvy. Zhotoviteľ (zamestnanci zhotoviteľa) je povinný zúčastniť sa na vstupnom školení BOZP a PO u odborných zamestnancov objednávateľa.

12. Zhotoviteľ (zamestnanci zhotoviteľa) je povinný zúčastniť sa oboznámenia s internými predpismi objednávateľa, ktoré sa týkajú opatrení pri havarijnom úniku nebezpečných odpadov a nebezpečných látok do životného prostredia (PI-01, PI-02.1, havarijný plán), ktoré vykonajú odborní zamestnanci objednávateľa. Zhotoviteľ je povinný dodržiavať interné predpisy objednávateľa, s ktorými bol riadne oboznámený a riadiť sa pokynmi objednávateľa v prípade havarijnej alebo mimoriadnej situácie.

13. Zhotoviteľ je pre oblasť požiarnej ochrany povinný zabezpečiť dodržiavanie povinnosti podľa zák. č. 314/2001 Z. z. o ochrane pred požiarmi v znení neskorších predpisov.

14. Zhotoviteľ je povinný pri realizácii diela zabezpečiť bezpečnosť a ochranu zdravia pri práci svojich zamestnancov, vrátane aj všetkých ďalších osôb, ktoré sa budú pohybovať na mieste plnenia a dodržiavať všetky zákonné povinnosti zhotoviteľa. Je povinný poskytnúť svojim zamestnancom príslušné ochranné pracovné pomôcky a zároveň zabezpečiť výkon prác podľa ich druhu a charakteru tak, aby zodpovedali príslušným právnym predpisom SR.

15. Zhotoviteľ sa zaväzuje všetky prípadné neoprávnené zásahy do budovy alebo zariadení objednávateľa, ktoré boli spôsobené pri realizácii diela uviesť do pôvodného stavu.

**Čl. XII. Subdodávky**

1. Zhotoviteľ je oprávnený zabezpečiť časť plnenia predmetu tejto zmluvy prostredníctvom svojich **subdodávateľov,** pričom zhotoviteľ:

a/ je povinný plnenie tejto zmluvy zadať len subdodávateľovi uvedenému v **Prílohe č. 2 tejto zmluvy** s rozsahom jeho plnenia uvedeným vo verejnom obstarávaní;

b/ garantuje spôsobilosť každého zo subdodávateľov uvedených v Prílohe č. 2 tejto zmluvy, pre plnenie predmetu tejto zmluvy;

c/ zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či zhotoviteľ použil na plnenie predmetu zmluvy subdodávky alebo nie, v akom rozsahu a za akých podmienok. Objednávateľ nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom zhotoviteľa.

d/ je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy táto skutočnosť nastala;

e/ je povinný do piatich pracovných dní odo dňa uzatvorenia zmluvy so subdodávateľom predložiť objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia. Zoznam subdodávateľov je uvedený **Prílohe č. 2** tejto Zmluvy.

Na zmenu v zozname subdodávateľov t.j. zmenu Prílohy č. 2 tejto zmluvy sa vyžaduje uzatvorenie dodatku k tejto Zmluve. Zhotoviteľ zodpovedá za plnenie tejto zmluvy alebo jej časti subdodávateľom tak, akoby plnenie zmluvy realizoval sám (osobne). Porušenie povinností zhotoviteľa uvedených v tomto bode sa považuje za podstatné porušenie tejto zmluvy.

**Čl. XIII. Záverečné ustanovenia**

1. Meniť a dopĺňať túto zmluvu je možné len na základe dohody oboch zmluvných strán, ktorá je v súlade s platnými všeobecne záväznými právnymi predpismi a to vo forme písomných dodatkov k tejto zmluve.

2. Právne vzťahy výslovne neupravené touto zmluvou riadia príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiacimi právnymi predpismi Slovenskej republiky.

3. Zmluva je vyhotovená v troch vyhotoveniach, z ktorých jedno vyhotovenie dostane predávajúci a dve vyhotovenia kupujúci.

4. V prípade, že niektoré ustanovenie tejto zmluvy je v čase uzatvorenia tejto zmluvy alebo sa stane počas platnosti tejto zmluvy neplatným, nie je tým dotknutá platnosť ostatných ustanovení tejto zmluvy. Zmluvné strany sa zaväzujú nahradiť neplatné ustanovenie zmluvy ustanovením platným, ktoré svojím obsahom a zmyslom zodpovedá najlepšie pôvodnému účelu a vôli zmluvných strán.

5. Neoddeliteľnou súčasťou tejto zmluvy je :

Príloha č.1: Cena predmetu plnenia a jednotkové ceny - čl. VII. bod 1 tejto zmluvy,

Príloha č.2: Zoznam subdodávateľov – čl. XII. tejto zmluvy.

V Košiciach, dňa ....................... V ......................dňa............................

Objednávateľ: Zhotoviteľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD., MPH

riaditeľ

Univerzitná nemocnica L. Pasteura Košice

## Príloha č. 1: Ceny predmetu plnenia a jednotkové ceny – čl. VII. bod 1. tejto zmluvy

**Predmet plnenia – dielo :**

**Servis infúznej techniky výrobcu B. Braun**

**Evidenčné číslo verejného obstarávania objednávateľa : UNLP-2024-75-NZ-VS**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **CENA PREDMETU PLNENIA A JEDNOTKOVÉ CENY** | | | | | | | | | | |
|  | | | | | | | | | | | |
| **P.č.** | **Názov položky** | | **Merná jednotka (MJ)** | **Predpokladaný počet MJ na 24 mesiacov** |  | **Jednotková cena v EUR bez DPH** | **Sadzba DPH v %** | **Výška DPH v EUR** | **Jednotková cena v EUR s DPH** | **Celková cena za počet MJ v EUR bez DPH** | **Celková cena za počet MJ  v EUR s DPH** |
|  |
| *1.* | *2.* | | *3.* | *4.* |  | *5.* | *6.* | *7.* | *8.* | *9.* | *10.* |
| 1. | Bezpečnostnotechnická kontrola lineárnych a infúznych dávkovačov | | ks | 1000 |  | 0,00 EUR |  | 0,00 EUR | 0,00 EUR | 0,00 EUR | 0,00 EUR |
| 2. | Bezpečnostnotechnická kontrola dokovacích staníc vrátane riadiaceho modulu | | ks | 250 |  | 0,00 EUR |  | 0,00 EUR | 0,00 EUR | 0,00 EUR | 0,00 EUR |
| 3. | Pozáručný a mimozáručný servis | | celok | 1 |  | 0,00 EUR |  | 0,00 EUR | 0,00 EUR | 0,00 EUR | 0,00 EUR |
|  |  |  |  |  |  |  |  |  | **SPOLU:** |  | 0,00 EUR |

„ K položke č. 3 : Cena pozáručného a mimozáručného servisu sa skladá z ceny servisných výkonov a ceny náhradných dielov“.

Finančný limit t.j. maximálna celková cena plnenia bez DPH pre položku 3. /Pozáručný a mimozáručný servis je 40 000,00 €, slovom : štyridsaťtisíc euro, bez DPH, z toho finančný limit pre ceny náhradných dielov je 25 000,00 €, slovom : dvadsaťpäťtisíc euro bez DPH a finančný limit pre ceny servisných výkonov je 15 000,00 €, slovom: pätnásťtisíc euro bez DPH.

Súčasťou príl. č. 1 je Cenník servisných úkonov (položka č.3) a  Cenník náhradných dielov ( k položke č. 3)

## Príloha č. 2: Zoznam subdodávateľov - čl. XII. tejto zmluvy

**Predmet plnenia – dielo :**

**Servis infúznej techniky výrobcu B. Braun**

**Evidenčné číslo verejného obstarávania objednávateľa : UNLP-2024-75-NZ-VS**

## Zoznam subdodávateľov

***Subdodávateľ č. 1. :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu:*  *Dátum narodenia:*  *Tel. kontakt:*  *E-mail adresa:* |
| *h/* | *Iné* |  |

***Subdodávateľ č. 2. :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu:*  *Dátum narodenia:*  *Tel. kontakt:*  *E-mail adresa:* |
| *h/* | *Iné* |  |

\* Pokiaľ Zhotoviteľ bude zabezpečovať plnenie tejto zmluvy prostredníctvom svojich subdodávateľov

(čl. XII. tejto zmluvy) vpíše všetky požadované údaje do tabuliek vyššie.

\*\*V prípade, že zhotoviteľ plnenie tejto zmluvy nebude zabezpečovať prostredníctvom svojich subdodávateľov (čl. XII. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie Zhotoviteľa\*\* :**

**Zhotoviteľ týmto prehlasuje, že plnenie tejto zmluvy nebude zabezpečovať prostredníctvom žiadnych subdodávateľov ( čl. XII. tejto zmluvy).**

**V ...................................., dňa ..........................**

**Zhotoviteľ : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**